stanford-oval/wikipedia huggingface dataset:
Telegram
Historia

Telegramin perustivat veljekset Nikolai ja Pavel Durov vuonna 2013. Heidät tunnetaan Venäjän suurimman internet-yhteisöpalvelun VK:n perustajina. Sittemmin Venäjän valtionjohdon läheiset tahot valtasivat VK:n, ja Durovit vetäytyivät siitä. Telegram Messenger LLC on yritys, jota jotkin uutislähteet ovat luonnehtineet saksalaiseksi. Asian todenperäisyyttä selvittänyt saksalainen Berliner Zeitung toteaa kuitenkin, ettei Saksaan ole rekisteröity sellaista yritystä. Heidän mukaansa Telegram Messenger LLC on rekisteröity palveluntarjoajayritykseen Lontoossa, mutta päätoimipaikka olisi Seychelleillä ja sen omistaisivat puolestaan yritykset Neitsytsaarilta ja Belizestä. Telegram kertoi saksalaisjulkaisulle hajauttaneensa yritysrakenteensa toimintansa turvaamiseksi kaikkiaan seitsemään maahan.
Telegram Messengeria varten Nikolai Durov kehitti uuden MTProto-protokollan, johon sovelluksen käyttämä salaus perustuu. Pavel Durov tarjosi Digital Fortress -rahaston kautta taloudellisen tuen ja infrastruktuurin.
Telegram-sovellus julkaistiin iPhone-puhelimille 14. elokuuta 2013, ja sen alfaversio julkaistiin 20. lokakuuta 2013 Android-puhelimille. Kun pikaviestintäsovellus WhatsApp kaatui yli kolmeksi tunniksi helmikuun lopussa 2014, Telegram keräsi lähes viisi miljoonaa käyttäjää.
Joulukuussa 2014 sovelluksen aktiivisten käyttäjien määrä oli 50 miljoonaa, ja viestejä lähetettiin tuolloin yli miljardi kappaletta päivässä. Helmikuussa 2016 Telegram kertoi sovelluksen käyttäjämäärän nousseen sataan miljoonaan käyttäjään kuukausittain. Päivittäin viestejä lähetettiin yli 15 miljardia kappaletta. Tammikuussa 2021 sovelluksen kerrottiin ylittäneen 500 miljoonan aktiivisen kuukausikäyttäjän rajan.
Venäläinen oikeusistuin kielsi Telegramin virallisesti huhtikuussa 2018, kun palvelu kieltäytyi luovuttamasta päästä-päähän-viestinnän salausavaimiaan turvallisuuspalvelujen käyttöön. Tosiasiassa Venäjä ei kyennyt estämään viestimen käyttöä, sillä sen käyttämät IP-osoitteet ovat vaihtuvia. Yritykset estää Telegram päätyivät vaikuttamaan suureen osaan Internetistä, myös pankkipalveluihin ja Googlen Gmailiin. Kesällä 2020 Roskomnadzor luopui yrityksistä estää Telegramin käyttö Venäjällä. Virasto ei selvittänyt miten asia ratkaistiin.
Saksan sisäministeri Nancy Faeser on vaatinut useaan kertaan joulukuussa 2021 ja tammikuussa 2022 Googlea ja Applea poistamaan Telegramin saatavilta sovelluskaupoistaan. Faeserin mukaan valtion vastaiset Reichsbürger-aktivistit, salaliittoteoreetikot ja äärioikeisto käyttävät sovellusta.
Maaliskuussa 2023 Brasilian korkein oikeus määräsi Telegramin suljettavaksi, kun se ei ollut sulkenut kanavia oikeuden määräysten mukaisesti. Telegram poisti lopulta entisen presidentti Jair Bolsonaron viestejä, joiden sanottiin jakavan salaista tietoa ja esti Bolsonaron tukijan kanavan, jota syytettiin disinformaation jakamisesta.
Ominaisuudet > Ryhmäkeskustelut

Yksi keskeinen osa Telegramia ovat ryhmäkeskustelut. Tavallisessa ryhmässä voi olla 200 jäsentä. Maaliskuussa 2016 Telegramin "superryhmien" (Supergroup) suurinta jäsenmäärää kasvatettiin tuhannesta viiteen tuhanteen.
Ominaisuudet > Päästä päähän -salaus

Oletuksena viestit salataan vain laitteesta Telegramin palvelimille, jonne viestit säilötään. On kuitenkin mahdollista aloittaa päästä päähän salattu keskustelu kahden henkilön välillä, jolloin viestejä ei tallenneta palvelimille ja viesteille voi asettaa itsetuhoajan. Salatut keskustelut salataan Telegramin omalla MTProto-protokollalla.
Ominaisuudet > Äänipuhelut

Äänipuhelut lisättiin palveluun maaliskuussa 2017. Ne ovat oletuksena salattuja päästä päähän. Äänipuhelut voivat olla vain kahden henkilön välillä, eikä ryhmäpuheluita tueta.
Ominaisuudet > Avoimen lähdekoodin rajapinta

Toisin kuin eräät muut pikaviestimet, jotka ovat suljettuja, Telegram tarjoaa rajapinnan sovellusten käytettäväksi. Lisäksi Telegram on julkaissut avoimen lähdekoodin TDLib (Telegram Database Library) -kirjaston, jonka avulla Telegram-viestimen voi toteuttaa. Telegram-viestimiä on toteutettu mm. Android, iOS, Windows, macOS, Linux, WebAssembly, FreeBSD, Windows Phone, watchOS, tvOS, Tizen, Cygwin, GNU Emacs -käyttöjärjestelmille tai alustoille.
Yksinkertaisemman boteille tarkoitetun rajapinnan avulla viestejä voi lähettää vaikka mikrokontrollerilta.
Telegram-viestejä tai julkisten kanavien keskusteluja voi myös julkaista verkkosivun osana.
Turvallisuushuolet > Salaus

Kryptologian asiantuntijat ovat esittäneet vuodesta 2013 lähtien sekä epäilyä että kritiikkiä Telegramin käyttämää MTProto-salausta kohtaan. On sanottu, että kotitekoisen ja todistamattoman salauksen käyttö voi tehdä ohjelmasta alttiin ohjelmointivirheille, jotka voivat heikentää sen turvallisuutta. On myös väitetty, että Telegram ei palkannut kehittäjiä, joilla olisi ollut alalla riittävästi asiantuntemusta ja uskottavuutta. Kaksi tutkijaa Aarhusin yliopistosta julkaisi joulukuussa 2015 raportin, jossa he osoittivat, että MTProto ei ole IND-CCA-vahva. Salattujen viestien perään on mahdollista lisätä roskaa, joka ei vaikuta viestin sisältöön.
Turvallisuushuolet > Kilpailut

Telegram on järjestänyt kaksi kilpailua, joissa on pyydetty kilpailijoita murtamaan palvelun käyttämä salaus. Kumpikin kilpailu päättyi ilman voittajaa. Tietoturva-asiantuntija Moxie Marlinspike ja kommentoijat Hacker News -nimisellä sivustolla arvostelivat kilpailuja, että ne olivat epärehellisiä ja muotoiltu Telegramin hyväksi. He sanoivat myös, että kyseisten kilpailujen käyttäminen todisteena salaustekniikan laadusta on harhaanjohtavaa.
Turvallisuushuolet > Kirjautuminen

Toisen henkilön tiliin kirjautumiseen ja koko hänen pilvessä olevan viestintähistorian lukemiseen tarvitaan vain kertakäyttökoodi, joka lähetetään tekstiviestillä kyseisen käyttäjän puhelinnumeroon. Kirjautumiskoodeja on siepattu Iranissa, Venäjällä ja Saksassa, mahdollisesti teleoperaattorien yhteistyöllä. Telegramissa on mahdollista asettaa salasana, mutta sitä ei vaadita.
Vastaanotto > Turvallisuus

Saksalainen kuluttajajärjestö Stiftung Warentest arvioi helmikuussa 2014 Telegramin tarjoamaa tietosuojaa. Tarkastelun kohteena olivat tiedonsiirron turvallisuus, palvelun käyttöehdot, lähdekoodin saatavuus ja sovelluksen jakelu. Järjestö oli tyytyväinen palvelun tarjoamiin vaihtoehtoisiin turvallisuusominaisuuksiin ja osittain avoimeen lähdekoodiin, mutta arvosteli yhteystietojen pakollista siirtämistä Telegramin palvelimille ja osoitteen tai impressumin puuttumista palvelun verkkosivulta. Järjestö sanoi, että se ei voinut analysoida palvelimilla olevien viestien turvallisuutta lähdekoodiin puuttumisen takia.
Yhdysvaltalainen Committee to Protect Journalists -järjestö ja Electronic Frontier Foundation -järjestön Nate Cardozo suosittelivat toukokuussa 2016 välttämään Telegramin käyttöä, koska se ei tarjoa päästä päähän -salausta oletuksena ja koska Matthew Greenin kaltaiset kryptologian tutkijat ovat julkisesti arvostelleet sen käyttämää käytäntöjen vastaista MTProto-salausprotokollaa.
Telegramin UKK väittää, että se on turvallisempi kuin WhatsApp ja Line. Telegramin kehittäjiä arvosteltiin väitteen esittämisestä kesällä 2016, sillä WhatsApp käyttää laajasti hyväksyttyä päästä päähän -salausprotokollaa ja salaa kaiken sen kautta kulkevan tietoliikenteen oletuksena, kun taas Telegram ei tee kumpaakaan. Heinäkuusta 2016 lähtien myös Line on käyttänyt päästä päähän -salausta kaikkiin sen kautta lähetettyihin viesteihin oletuksena.
Vastaanotto > Facebookin suhtautuminen Telegramiin

Facebookin omistama pikaviestintäsovellus WhatsApp esti sovelluksessaan kaikki Telegramin sivuille vievät linkit. Sovellus ei muotoillut verkko-osoitteita napsautettaviksi linkeiksi. Esto sittemmin poistettiin. Telegram myös ilmoittaa sivustollaan Facebook-sivunsa kadonneen palvelusta ilman selitystä.
Facebookin omistamassa kuvapalvelu Instagramissa käyttäjä ei voi laittaa profiilin linkikseen Telegramin linkkiä. Telegram ilmoitti asiasta Twitter-tilillään maaliskuussa 2016.
Vastaanotto > Venäjä-suhde

Pavel Durov väitti lähteneensä Venäjältä 2014 niin, että paluuta ei ole. FSB:n tietovuodon mukaan hän kuitenkin kävi Venäjällä kymmeniä kertoja 2015-2021 ja vietti maassa suuren osan vuodesta 2017, samoin vuonna 2020, myös päivänä, jona Venäjä lopetti Telegramin estämisen. Ranska pidätti hänet vuonna 2024, jolloin Venäjän ulkoministeri sanoi Ranskan ja Venäjän suhteiden pudonneen pohjalukemiin. Telegramin on syytetty tarjoavan rikollisille ja terroristeille suojatun viestinnän. Se on Venäjällä hyvin suosittu ja Venäjän sotilas- ja propagandakäytössä.
Aiheesta muualla

Wikimedia Commonsissa on kuvia tai muita tiedostoja aiheesta .
Telegramin kotisivu (telegram.org) (englanniksi)
ISIS switches propaganda activities to new app: Telegram (11.10.2015) (rudaw.net) (englanniksi)
Putinin vainoama VKontakten perustaja Suomessa: Ennen maailma oli paljon vapaampi (25.5.2015) (tekniikkatalous.fi)
Secure Messaging Scorecard. Which apps and tools actually keep your messages safe? (Arkistoitu – Internet Archive) (eff.org) (englanniksi)
Messenger im Test: Sicherheit von WhatsApp, Telegram, Line und Co. (giga.de) (saksaksi)
WhatsApp und Alternativen: Daten­schutz im Test (saksalainen kuluttajatuotteiden testausorganisaatio Stiftung Warentest, 26.2.2014) (test.de) (saksaksi)
Maat joissa Telegramin käyttö on kielletty ja estetty

  Käyttö estetty täysin  Osittainen käyttöesto (jotkin operaattorit tai ääniviestit)
Time Has Come

| ”Time Has Come” Mariko |
| --- | --- | --- |

Singlen tiedot
 Albumilta: Fabulous Tonight
 Julkaistu: huhtikuu 2008
 Tuottaja(t): Pauli Rantasalmi
 Tyylilaji: pop, dance, disco
 Kesto: 03.40
 Levy-yhtiö: Dynasty Recordings
Marikon muut singlet
| ”Unstoppable” 2008 | ”Time Has Come” 2008 | ”Still Baby” 2008 |
Time Has Come on suomalaisartisti Marikon kappale hänen ensimmäiseltä, Fabulous Tonight -nimiseltä studioalbumilta. Dynasty Recordings julkaisi kappaleen albumin toisena singlenä huhtikuussa 2008. Kappaleelle on tehty myös musiikkivideo, joka julkaistiin kesäkuussa 2008. Kappaleen on tehnyt Mariko yhdessä Pauli Rantasalmen kanssa.
Kappale nousi parhaimmillaan Latauslistan 15:nneksi (34/2008) ja singelistan 20:nneksi (34/2008), joka oli myös sen ainoa merkintä kyseisellä listalla.
Kappaleet

Time Has Come – 3.40
Listasijoitukset

| Lista | Paras sijoitus |
| --- | --- |
Suomen virallinen singlelista: 20 
Suomen virallinen latauslista: 15
Torvikopla

Torvikopla on tamperelainen opiskelijoiden big band, jonka soittajat ovat pääosin Tampereen yliopiston opiskelijoita. Torvikoplan ohjelmisto jakaantuu konserteissa kuultavaan modernimpaan suomalaiseen ja ulkomaiseen big band -musiikkiin sekä tanssittavaan swing- ja soul-musiikkiin.
Torvikoplan laulusolisteina ovat vierailleet muun muassa Danny, Costello Hautamäki, Erika Vikman, Hannibal, Heikki Salo ja Pentti Hietanen.
Historia

Tampereen opiskelijapuhallinorkesteri Torvikoplan, millä nimellä Torvikopla alun perin tunnettiin, sai alkunsa syksyllä 1991 julisteista, joilla ensimmäisiin harjoituksiin houkuteltiin soittajia.
Torvikopla on toiminut aktiivisesti jo yli 20 vuotta. Tähän ajanjaksoon on mahtunut paljon keikkoja, konsertteja ja ulkomaanmatkoja, kuten myös muutama cd-levy, kesäpäiviä, harjoitusleirejä, saunailtoja ja paljon muuta. Torvikopla on esiintynyt mm. Pori Jazz -festivaaleilla, Belgiassa, Luxemburgissa, Kööpenhaminassa, Tartossa, Riiassa, Tukholmassa, Linköpingissä, Berliinissä, sekä Hollannissa ja Irlannissa. Kokoonpano on kooltaan vaihteleva, mutta keskimäärin orkesterissa on noin 25-30 soittajaa. Aluksi musiikillinen linja oli perinteistä puhallinorkesterimusiikkia, mutta ajan myötä linja on vaihtunut jazzahtavammaksi big band -musiikiksi.
Kokoonpano

Torvikopla on kokoonpanoltaan laajennettu big band, jonka instrumenttivalikoimaan kuuluvat perinteisten big band -soittimien lisäksi myös puupuhaltimia:
saksofonit
pasuunat
trumpetit
klarinetit
huilut
piano
sähkökitara
basso
rummut
lyömäsoittimet
Diskografia

Hiekkanen (tkcd 1, 1994)
Pyynikki Sessions (demo-cd, 2005)
Chicken And Bull Story (demo-cd, 2010)
Outoon valoon (tkcd2, 2014)
Aiheesta muualla

Torvikoplan verkkosivut
Traian

| Traian |
| --- | --- |
 Traian
 Koordinaatit: 46°38′00″N, 27°02′00″E 
Valtio:  Romania
Piirikunta:  Bacău
Hallinto:  
 – Pormestari:  Maria Eşanu
Pinta-ala:  
 – Kokonaispinta-ala:  35,96 km²
Väkiluku (2011):  2 319
 – Väestötiheys:  64,5 as./km²
Infobox OKVirheellinen NIMI-arvo: 
Traian on kunta Bacăun piirikunnassa Romaniassa. Sen asukasluku oli 2 319 vuonna 2011. Sen pinta-ala on 35,96 neliökilometriä ja asukastiheys 64,5 asukasta neliökilometrillä. Traianin pormestari on Maria Eşanu. Prăjeştin kunta liitettiin Traianiin vuonna 2005.
Tuomiokirkonpuisto

Tuomiokirkonpuisto voi tarkoittaa seuraavia paikkoja:
Tuomiokirkonpuisto, puisto Tampereella
Tuomiokirkonpuisto, puisto Turussa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tuomiokirkonpuisto”, voi hakea sivunnimihaulla, laajalla sivunnimihaulla tai tekstihaulla.
Tillmann Grove

| Henkilötiedot |
| --- | --- | --- | --- |
Syntymäaika: 9. maaliskuuta 1988 (ikä 36)
Syntymäpaikka: Hampuri, Saksa
Pelipaikka: oikea laitapuolustaja
Pituus: 178 cm
Junioriseurat
1998–2006: Hamburger SV
Seurat
| Vuodet | Seura | O | (M) |
| 2006–2009 | Hamburger SV II | 25 | (0) |
| 2009–2012 | Jaro | 52 | (2) |
| 2012–2013 | Eintracht Norderstedt | 28 | (0) |
| Yhteensä | Yhteensä | 105 | (2) |
 Seurajoukkueuran tilastot kattavat vain kansalliset sarjat.
Tillmann Grove (s. 9. maaliskuuta 1988 Hampuri, Saksa) on saksalainen jalkapalloilija. Hän on pelipaikaltaan oikea laitapuolustaja.
Grove on saksalaisen Hamburger SV:n kasvatti. Hän siirtyi FF Jaroon elokuussa 2009, ja jatkaa joukkueessa ainakin kauden 2011 loppuun asti. Jarossa hän on pelannut enimmäkseen puolustajana, mutta on päässyt muutamassa ottelussa pelaamaan myös laitahyökkääjänä.
Aiheesta muualla

Tillmann Grove (Arkistoitu – Internet Archive) FF Jaron sivuilla
Tillmann Groven tilastot worldfootball.net -sivustolla
Time of the Season

| ”Time of the Season” The Zombies |
| --- | --- | --- |

Skandinavian painoksen kansikuva
Singlen tiedot
 Albumilta: Odessey and Oracle
 B-puoli: ”I’ll Call You Mine”
 Äänitetty : elokuu 1967 Abbey Road Studios, Lontoo
 Julkaistu: maaliskuu 1968
 Formaatti: 7″ vinyyli
 Tekijä(t): Rod Argent
 Tyylilaji: rock, psykedeelinen rock
 Kesto: 03.34
 Levy-yhtiö: CBS
Listasijoitukset
  Billboard Hot 100: 1.
The Zombiesin muut singlet
| ”Butcher’s Tale (Western Front 1914)” 1968 | ”Time of the Season” 1968 | ”Imagine the Swan” 1969 |
Time of the Season on englantilaisen rockyhtyeen The Zombiesin single, joka esiintyy yhtyeen vuoden 1968 albumilla Odessey and Oracle. Kappaleen sanoitti kosketinsoittaja Rod Argent ja se nauhoitettiin Abbey Road Studios -studiolla elokuussa 1967. Kappale julkaistiin maaliskuussa 1968, ja siitä tuli hitti, nousten listojen kärkisijoille muun muassa Billboardin Top 100 -listalla.
Tragédie lyrique

Tragédie lyrique tai tragédie en musique (suom. Lyyrinen tragedia) on oopperan ranskalainen alalaji, joka kukoisti 1600-luvun lopusta 1750-luvulle. Tärkeimpiä tähän genreen luettavien teosten säveltäjiä olivat Jean-Baptiste Lully ja Jean-Philippe Rameau.
Tyylin loi 1670-luvulla Jean-Baptiste Lully loi yhdessä libretistinsä Philippe Quinault'n. Sen leviämistä edisti kuninkaan Lullylle myöntämä yksinoikeus musiikkiteatterin järjestämiseen koko Ranskan alueella. Lullyn säveltämät oopperat alkoivat ranskalaisella alkusoitolla, jonka aikana kuningas saapui teatteriin. Nämä alkusoitot olivat tyyliltään juhlallisia ja koostuivat kahdesta osasta, jotka molemmat kerrattiin. Ensimmäinen osa oli tyypillisesti homofoninen ja hidas, ja siinä käytettiin runsaasti pisteellisiä rytmejä. Toinen osa oli nopeampi ja sisälsi fuugamaista imitaatiota. Lully mukautti italialaisen resitatiivin ranskan kielen rytmiin ja intonaatioon. Resitatiiviosien bassolinja oli yleensä rytmikkäämpi ja melodia laulavampi kuin italialaisissa esikuvissaan. Oopperoiden aaria-osat olivat huomattavasti vähemmän koristeellisia kuin italialaisessa oopperassa ja pyrkivät tukemaan libreton draaman kaarta, eivät esittelemään laulajien teknistä taituruutta. Oopperoiden aiheet olivat tavallisesti peräisin antiikin mytologiasta, ja henkilöhahmot olivat yleviä ja vakavia. Oopperoissa ei juuri ollut komedian aineksia.
Teoksia

Lully: Atys (1676)
Lully: Armide (1686)
Lully: Acis et Galatée (1686)
Charpentier: La descente d'Orphée aux enfers (1686)
Charpentier: Médée (1693)
Campra: Idoménée (1712)
Rameau: Hippolyte et Aricie (1733)
Rameau: Castor et Pollux (1737)
Rameau: Dardanus (1739)
Rameau: Zoroastre (1749)
Rameau: Les Boréades (1764)
Tuomiokirkonpuisto (Turku)

Tuomiokirkonpuistoa Turun tuomiokirkon ja Aurajoen välissä.
Tuomiokirkonpuisto (ruots. Domkyrkoskvären) on yksi Turun puistoista. Se sijaitsee kaupungin keskustassa Tuomiokirkon ja Aurajoen välissä. Puiston koko on 7 100 m2 ja se kuuluu hoitoluokaltaan kaupungin edustuspuistoihin.
Puistossa sijaitsevat Jussi Mäntysen veistos Ylös pyhään pyörryttävään korkeuteen ja Harry Kivijärven suunnittelema Adolf Ivar  Arwidssonin muistomerkki.
Time Is Limited

| Time Is Limited Suspenders |
| --- | --- | --- |

Studioalbumin tiedot
 Äänitetty : elokuu 2006 Revolver Studio, Tikkurila
 Julkaistu: 12. helmikuuta 2007
 Formaatti: CD, LP
 Tuottaja(t): Shadou
 Tyylilaji: punk rock
 Kesto: 21.16
 Levy-yhtiö: Woimasointu
Time Is Limited on Suspendersin ensimmäinen ja toistaiseksi ainoa albumi, joka julkaistiin 12. helmikuuta 2007. Se äänitettiin elokuun puolivälissä 2006 Vantaan Tikkurilan Revolver Studiossa Ari "Hombre" Lampisen avustuksella.
CD:llä on bonuksena video, joka on kuvattu albumin nauhoitusten yhteydessä. Rajoitettu määrä LP-painoksesta on painettu 2-osaiselle värivinyylille. LP:tä painettiin 250 kappaletta.
Kappaleet

Who Cares – 1.18
Away from You – 2.20
Time to Yourself – 1.50
Tempting Night – 2.30
Feeling – 2.39
Word-out Words – 0.57
The Fall – 1.32
The Last Time of Racing – 1.44
No Fucking Way – 1.22
Danger Zone – 1.43
Dusky – 2.09
Lies & Money Moves – 1.12
Kokoonpano

Shadou – laulu, basso
Pelle Miljoona – rummut
Nisse Rikama – kitara
Arvostelut

Desibeli.net:
Lammaszine: positiivinen
Bar Loose

Bar Loose on Helsingin Annankadulla toimiva, livemusiikin esiintymispaikkana tunnettu anniskeluravintola, rokkibaari ja yökerho. Alun perin Bar Loose perustettiin vuonna 2002 osoitteeseen Fredrikinkatu 34. Timo Koutalan ja Timo Rasion vetämä ravintola houkutteli heti avautumisen jälkeen väkeä, sekä muusikoita, mediaa että tavallista kansaa. Bar Loosessa järjestettiin heti alkuun keikkoja. Lattialavalla nähtiin sellaisia artisteja kuin The Flaming Sideburns ja Nieminen & Litmanen.[lähde? ]
Vuonna 2009 silloisen Bar Loosen vuokrasopimus päättyi. Ravintolalle löydettiin uudet tilat Annankadulta. Vanhan ravintolan henkeä pyrittiin pitämään yllä, ja kanta-asiakkaat kantoivat käsin osan huonekaluista uuteen osoitteeseen. Baarin sisustuksessa pidettiin kiinni aiemmasta, ja uuden ravintolan sisustus on alkuperäisen Loosen tekijöiden jäljiltä. Vanhat loosit, baaritiski ja taulut olivat uudessa osoitteessa. Uusi Loose jakaantui yhden ravintolatilan sijaan nyt kolmeen eri baarin: katutason loungebaariin, pieneen kahvilaan sekä alakerran liveklubiin. Uusi Loose aukesi tammikuussa 2009 osoitteessa Annankatu 21.
Uuden Bar Loosen liveklubiin mahtuu 200 henkeä. Bar Loosessa on esiintynyt jo tuhansia artisteja, esimerkiksi Kauko Röyhkä, The Adolescents, Pää Kii, Von Hertzen Brothers, Pertti Kurikan Nimipäivät ja The Bellrays.[lähde? ]
Aiheesta muualla

Bar Loosen kotisivut, barloose.com
Tero Kallio, 9.6.2014: AC/DC:n alkuperäinen vokalisti ensi kertaa Suomeen, noise.fi
Helsingin Bar Loose avasi sivukonttorin Sörnäisiin – Mokoman Santtu ruorissa,) rumba.fi, 5/2013
Blondi (koira)

Blondi (oikeassa laidassa) kuvassa oikealla Adolf Hitlerin ja Eva Braunin kanssa.
Saksanpaimenkoira Blondi (1941 – 29. huhtikuuta 1945 Berliini) oli Martin Bormannin vuonna 1941 Adolf Hitlerille lahjoittama lemmikki.
Joissakin lähteissä Blondin syntymävuodeksi esitetään 1936. On kuitenkin todennäköisempää, että Bormann lahjoitti Blondin Hitlerille pentuna. Jotkut lähteet kertovat tosin, että Blondi olisi ollut keväällä 1945 yhdeksänvuotias, kun sillä teetettiin pentuja. Hitlerillä oli tapana nimetä koiriaan Blondaksi tai Blondiksi. Hän oli hankkinut jo vuonna 1926 yhden saksanpaimenkoiran, jonka hän oli nimennyt Blondaksi. Blondalla teetettiin vuonna 1930 pentuja, joista yhden Hitler piti itsellään ja nimesi myös Blondaksi.
Hitler piti Blondista erityisen paljon. Hän antoi koiransa nukkua makuuhuoneessaan ja opetti sille temppuja. Vuonna 1942 hän osti sille seuraksi toisen saksanpaimenkoiran, Bellan. Hitlerin sihteeri Traudl Junge kuvaa kirjassaan Viimeiseen saakka: Hitlerin sihteerin muistelmat Blondin olleen parhaiten opetettu koira, jonka hän oli koskaan nähnyt. Ian Kershaw’n mukaan Hitler osoitti Blondille etenkin loppua kohti enemmän hellyyttä kuin ketään ihmistä kohtaan, Eva Braun mukaan lukien.
Kuolema

Natsi-Saksan viimeisinä päivinä Blondi ja sen uudet pennut olivat Hitlerin mukana tämän komentobunkkerissa Berliinissä. Bunkkerissa Hitler oli ilmaissut pettymyksensä ”pettureihin”, kuten SS:n johtajaan Heinrich Himmleriin, joka oli yrittänyt solmia oman rauhan liittoutuneiden kanssa, ja hän suhtautuikin nyt vainoharhaisesti kaikkiin. Hän oli saanut SS-kirurgi Ludwig Stumpfeggerilta syanidikapseleita edellisvuoden lokakuussa. Näitä kapseleita oli jaettu myös kaikille muille bunkkerissa oleville halukkaille, jotka ilmoittivat tekevänsä itsemurhan yhdessä Führerinsä kanssa. Hitler itse epäili kapselien toimivuutta, ja hän määräsi, että yhtä kapseleista testattaisiin Blondilla.
29. huhtikuuta 1945 hieman ennen iltapäivän palaveria Hitlerin henkilääkäri Werner Haase ja koirien hoitaja kersantti Fritz Tornow pakottivat Blondin suun auki. Haase murskasi syanidikapselin pihdeillä koiran suuhun, ja Blondi kuoli silmänräpäyksessä. Tornow oli silminnähden järkyttynyt. Hitler ei ollut paikalla, mutta hän tuli pian huoneeseen katsomaan koiransa ruumista lähtien hetken kuluttua sanaakaan sanomatta pois. Kersantti Tornow sai tehtäväkseen lopettaa Blondin pennut sekä myös muiden bunkkerissa olleiden koirat. Tornow riisti Joseph Goebbelsin lapsien koiranpennut ja vei ne bunkkerin tarhaan, jossa hän ampui ne pistoolilla kuoliaaksi.
Bar mitsva

Bar mitsva Jerusalemin itkumuurilla.
Bar mitsva (hepr. ‏בר מצוה‎ käytetään myös translitteraatiota bar mitzva) on juutalainen juhla ja siirtymäriitti, jota vietetään, kun juutalainen poika saavuttaa 13 vuoden iän ja hän tulee uskonnollisesti täysi-ikäiseksi. Tytöille vastaava juhla järjestetään jo 12-vuotiaana ja on nimeltään bat mitsva (בת מצוה). Seremoniassa pojasta tulee bar mitsva (’lain poika’ tai ’käskyn poika’), tytöstä vastaavasti bat mitsva (’lain tytär’ tai ’käskyn tytär’).
Ennen kuin lapsi on bar mitsva tai bat mitsva -iässä, on vanhempien vastuulla, noudattaako hän juutalaista lakia ja perinteitä. Uskonnollisesti täysi-ikäiseksi tulemisesta alkaen nuori on itse vastuussa lain, perinteiden ja juutalaisen etiikan noudattamisesta. Hän saa myös oikeuden osallistua täysivaltaisesti juutalaiseen jumalanpalvelukseen: hänet voidaan kutsua lukemaan Tooraa ja hän voi olla osa minjania. Juutalaisen lain mukaan hän on myös teoriassa riittävän vanha solmimaan avioliiton.
Bar mitsva -juhlan vieton perinne syntyi keskiajalla. Juhlan viettotavat vaihtelevat seurakunnittain. Tavallisesti poika lukee 13. syntymäpäiväänsä seuraavana sapattina synagogassa kappaleen Toorasta ja haftarasta eli laista ja profeetoista. Tyttöjen vastaava juhla kehittyi vasta myöhemmin, mutta nykyään useimmat muut kuin ortodoksijuutalaiset juhlivat tytön tulemista bat mitsvaksi samoin kuin pojankin. Yleensä juhlan viettoa jatketaan kotona: kutsutaan vieraita ja annetaan lahjoja. Nuori voi saada lahjaksi esimerkiksi ensimmäisen rukousviittansa, tallitin.
Aiheesta muualla

lubavitch.fi: Bar mitsva (englanniksi)